Se i enfrontoron as tropas d'a Wehrmacht alemana d'o Terzer Reich e lurs aligatos (Regio Esercito italián, Exerzito rumán, Exerzito ongaro e unidaz menors de tropas de Croacia) e o Exerzito royo sobietico entre o 21 d'agosto de 1942 (encomenzamiento d'o setio de Stalingrado por as fuerzas de l'Exe) e lo 2 de febrero de 1943 (rendizion d'o 6º Exerzito alemán). Estió una bitoria dezisiba d'os sobieticos. As fuerzas de l'Exe perdioron 850.000 ombrs, u siga, un cuarto de lurs fuerzas en o Frent Oriental, e muito material. No bi ha zifras ofizials d'as perdugas umanas sobieticas por a zensura estalinista. As Potenzias de l'Exe nunca ya no podioron recuperar-sen y encomenzoron una luenga retirata.